hy en hy hy hy hy hy hy hy hy hy hy hy hy hy en en en hy hy hy hy hy hy hy hy hy hy hy hy hy hy it hy hy hy hy hy hy hy hy hy hy hy hy hy hy hy hy min hy tr it en en en nl en en hy hy hy hy en hy en en en en en en ru en en en hy hy en hy hy hy hy hy
Առցանց ԶԼՄ-ների մշտադիտարկումը ԱԺ ընտրությունների վերաբերյալ. Քարոզարշավ, լռության և ընտրությունների օրեր, հետընտրական զարգացում - jff.am
Հակիրճ տեղեկություն մշտադիտարկման նպատակի մասին
Հայաստանում ընտրական գործընթացների ժամանակահատվածում առցանց ԶԼՄ-ների մշտադիտարկում չէր իրականացվել: Նման մշտադիտարկման անհրաժեշտությունը արդեն հասունացել էր, քանի որ վերջին 3-4 տարիների ընթացքում հանրապետությունում համացանցի տարածումը և գների անկումը ապահովեց համացանցից օգտվողների կայուն աճ (բնակչության մոտ 30%-ը), զուգահեռ սկսեց ավելանալ նաև լրատվական գործունեություն իրականացնող կայքերի թիվը:
«Լրագրողներ հանուն ապագայի» 2012թ. մայիսի 6-ի խորհրդարանական ընտրությունների լուսաբանման վերաբերյալ Հայաստանի առցանց ԶԼՄ-ների մշտադիտարկման արդյունքները նախընտրական պաշտոնական քարոզչության ժամանակաշրջանի, լռության օրվա, ընտրությունների օրվա և հետընտրական զարգացումների վերաբերյալ (ապրիլի 8-ից մայիսի 20-ը) հնարավոր է ներբեռնել այստեղ:
Հակիրճ տեղեկություն մշտադիտարկման նպատակի մասին
Այս մշտադիտարկումն իրականացնում է «Լրագրողներ հանուն ապագայի» հասարակական կազմակերպությունը` «Բաց հասարակության հիմնադրամներ-Հայաստան» /ԲՀՀ-Հայաստան/ կազմակերպության ֆինանսական աջակցությամբ:
Հայաստանում ընտրական գործընթացների ժամանակահատվածում առցանց ԶԼՄ-ների մշտադիտարկում չէր իրականացվել: Նման մշտադիտարկման անհրաժեշտությունը արդեն հասունացել էր, քանի որ վերջին 3-4 տարիների ընթացքում հանրապետությունում համացանցի տարածումը և գների անկումը ապահովեց համացանցից օգտվողների կայուն աճ (բնակչության մոտ 30%-ը), զուգահեռ սկսեց ավելանալ նաև լրատվական գործունեություն իրականացնող կայքերի թիվը:
Եթե նախորդ 2007թ-ի Հայաստանի խորհրդարանական ընտրությունների ժամանակահատվածում կար ընդհամենը մեկ տասնյակին հասնող հայկական առցանց ԶԼՄ, ապա այսօր միայն Circle.am հայկական վարկանիշային համակարգի (rating system) «News and Media» բաժնում գրանցված է 224 կայք, որտեղ վարկանիշով առաջին 50 կայքերը օրական միջինը ունենում են 1.000-ից մինչև 150.000 այցելու (այս համակարգում գրանցված չեն Azatutyun.am և PanArmenian.Net կայքերը):
Առցանց ԶԼՄ-ների այցելուների քանակի աճին նպաստեց նաև սոցիալական ցանցերի տարածումը Հայաստանում: Հատկապես Ֆեյսբուք սոցիալական ցանցում գրեթե բոլոր հայկական կայքերը ունեն համանուն էջ, որտեղ տեղադրում են իրենց կայքի բոլոր նյութերը: Օրինակ News.am կայքի ֆեյսբուքյան հավանողների թիվն արդեն գերազանցել է 50 հազարը:
Թեև հեռուստատեսությունը շարունակում է մնալ ամենապահանջված զանգվածային լրատվության միջոցը Հայաստանում, պետք է արձանագրել, որ առցանց ԶԼՄ-ներն ու սոցիալական ցանցերը այլևս կարողանում են իրենց տարածած լրատվությամբ, օպերատիվությամբ և բազմազանությամբ անմիջական ազդեցություն ունենալ ավանդական մեդիաների օրվա լրահոսի ձևավորման գործընթացում:
[[wysiwyg_imageupload:147:height=243,width=390]]Սույն մշտադիտարկումը հնարավորություն կտա պատկերացնելու առցանց ԶԼՄ-ների լուսաբանման անաչառությունը այնպիսի հասարակական-քաղաքական նշանակության իրադարձությունների ժամանակ, ինչպիսին է խորհրդարանական ընտրությունները:
Մշտադիտարկման նպատակն է արձանագրել հայկական առցանց ԶԼՄ-­ների աշխատանքային գործընթացը ընտրություններին վերաբերող լուսաբանումների տեսանկյունից’ նախընտրական 3 ամիսների և հետընտրական 2 շաբաթների ընթացքում:
Սույն հաշվետվութունը ներկայացնում է մշտադիտարկման արդյունքները նախընտրական պաշտոնական քարոզչության ժամանակաշրջանի 2012թ. ապրիլի 8-ից մինչև մայիսի 4-ը, լռության օրվա (մայիսի 5­ը), ընտրությունների օրվա (մայիսի 6­ը) և հետընտրական երկու շաբաթների վերաբերյալ (մայիսի 7­ից 20­ը):
Մշտադիտարկումն իրականացվել է Հայաստանի 10 առցանց ԶԼՄ-ներում:
Կայքերի ընտրությունը կատարվել է Circle.am վարկանիշային համակարգի տվյալների և մեդիա էքսպերտների շրջանում կատարված հարցման արդյունքում:
Արձանագրվել և հետազոտվել են վերը նշված կայքերի «Լրահոս», «Քաղաքական», «Տեսադարան» բաժիններում առկա բոլոր այն հրապարակումները, որոնք անդրադարձ են պարունակել համամասնական ընտարակարգով գրանցված 9 կուսակցությունների/դաշինքին, և/կամ դրանցից յուրաքանչյուրի համամասնական ընտրացուցակի առաջին երեք անձանց: Եթե կայքերի նախաձեռնած ուղիղ հեռարձակումները (livestream) ձայնագրվել և տեղադրվել են կայքի մշտադիտարկվող բաժիններում, ապա տվյալ նյութերը ևս դարձել են մշտադիտարկման առարկա:
Ընդհանուր առմամբ 10 առցանց կայքերում 2012թ. ապրիլի 8-ից մինչև մայիսի 20­ը արձանագրվել և մշտադիտարկվել է 8,156 հրապարակում, որտեղ կուսակցություններն հիշատակվել են 18,288 անգամ: Ընդ որում քարոզարշավի ավարտից հետո, մայիսի 5-ից մինչև մայիսի 20­ը ներառյալ, եղել է ընդամենը 2,787 հրապարակում, և համապատասխանաբար 6,902 անդրադարձ կուսակցություններին/դաշինքին:
Մշտադիտարկման մեթոդոլոգիան հիմնված է քանակական և որակական ցուցանիշների վերլուծության վրա: Ցուցանիշների համար հիմք են հանդիսանում մշտադիտարկողների կողմից արձանագրված տվյալները’ մշակված գործիքակազմին համապատասխան:
Հ.Գ. Մշտադիտարկման արդյունքների մասին լուսաբանումները հայկական մամուլում
ԼՀԱ-ն իրականացնում է մեդիա ոլորտին առնչվող դասընթացներ, հետազոտական գործունեություն, հրատարակում մասնագիտական գրքեր, ստեղծում թվային նորարարական հարթակներ և հանդես է գալիս տեղեկատվական և հասարակական նախաձեռնություններով:
Neve | Powered by WordPress
Լրագրողներ հանուն ապագայի ՀԿ
Ազատության 24, 3-րդ հարկ, 310 սենյակ
Հեռախոսներ`+374 96 20 45 67